TEXNIK TOPSHIRIQ
Buyuk Britaniya delegatsiyasiga transport xizmatlari ko‘rsatish bo‘yicha
1. UMUMIY MA’LUMOTLAR
· Xizmat ko‘rsatish muddati: 2026-yil 8-oktabrdan 9-oktabrgacha.
· Xizmat ko‘rsatish joyi: Toshkent shahri.
· Tadbir maqomi: xorijiy delegatsiyaning rasmiy tashrifi.
2. TRANSPORT VOSITALARI TARKIBI VA ULARGA QO‘YILADIGAN TALABLAR
Ijrochi Toshkent shahrida delegatsiyaga xizmat ko‘rsatish uchun texnik va sanitariya holati benuqson bo‘lgan 2 ta avtotransport vositasini taqdim etishi shart:
1-lot: yuqori toifali sedan - 1 dona.
· Soni: 1 dona.
· Modeli: Mercedes-Benz S-Class (W222 restayling).
· Rangi: qora.
· Kuzovga qo‘yiladigan talab: faqat zavodda ishlab chiqarilgan asl kuzov. Kuzovi o‘zgartirilgan yoki avvalgi modellardan qayta jihozlangan avtomobillardan foydalanish qat’iyan taqiqlanadi (shu jumladan, W221 kuzovining tashqi ko‘rinishini yangilash orqali qayta jihozlangan avtomobillar).
· Saloni: charm qoplamali, to‘q rangli, «yangidek» holatda.
2-lot: biznes toifasidagi sedan - 1 dona.
· Soni: 1 dona.
· Modeli: Mercedes-Benz E-Class.
· Rangi: qora.
· Kuzovga qo‘yiladigan talab: faqat zavodda ishlab chiqarilgan asl kuzov.
· Saloni: charm qoplamali, to‘q rangli, «yangidek» holatda.
3. ISHTIROK ETISH UCHUN MAJBURIY TALABLAR VA MALAKA MEZONLARI
Tenderda ishtirok etish uchun Ijrochi arizaga quyidagilarni ilova qilishi shart:
1. Har ikkala transport vositasining texnik pasportlari skanerlangan nusxalari (old va orqa tomonlari). Ma’lumotlar avtomobillarning ishlab chiqarilgan yili va modelining asl holatiga muvofiqligi bo‘yicha tekshiriladi.
2. Buyurtma bo‘yicha xizmat ko‘rsatadigan aynan o‘sha avtomobillarning fotosuratlari (tashqi ko‘rinishi va saloni).
3. Haydovchilar haqidagi ma’lumotlar: familiyasi, ismi, otasining ismi, haydovchilik guvohnomalari nusxalari va kamida 10 yillik haydovchilik stajini tasdiqlovchi hujjatlar.
Yuridik shaxslar nomiga ro‘yxatdan o‘tkazilgan transport vositalariga (yuridik shaxslarga tegishli davlat raqam belgilariga ega avtomobillarga) ustuvorlik beriladi.

4. DARHOL DISKVALIFIKATSIYA QILISH SHARTLARI
Quyidagi hollarda Ijrochi tenderdan chetlashtiriladi va ishonchsiz yetkazib beruvchilar ro‘yxatiga kiritiladi:
· Avtomobilning tashqi ko‘rinishi texnik pasportda ko‘rsatilgan ishlab chiqarilgan yiliga mos emasligi («qayta jihozlanganligi») aniqlansa.
· Transport vositasining egasi yoki holati to‘g‘risida noto‘g‘ri ma’lumotlar taqdim etilsa.
· Avtomobil belgilangan vaqtdan 15 daqiqadan ortiq kechiktirib yoki iflos holatda taqdim etilsa.
5. XIZMAT KO‘RSATISH STANDARTLARI (SLA)
· Haydovchilarning kiyinish talabi: to‘q rangli ishbilarmonlik kostyumi, oq ko‘ylak va galstuk.
· Salon jihozlari (har kuni): barcha yo‘lovchilar soniga mos miqdorda gazsiz ichimlik suvi (0,5 litrli), quruq va nam salfetkalar, antiseptik hamda quvvatlash kabellari to‘plami (Lightning, Type-C).
· Tozalik: har kuni ish boshlanishidan oldin kuzovni to‘liq yuvish va salonni kimyoviy tozalash yoki nam usulda tozalash.
6. ISH JADVALI VA TO‘LOV TARTIBI
· 2026-yil 8-oktabr - delegatsiya a’zolarini Toshkent shahri aeroportida kutib olish va joylashadigan mehmonxonasigacha transferni tashkil etish.
· 2026-yil 9-oktabr - tasdiqlangan tashrif dasturiga muvofiq kun davomida delegatsiya a’zolariga transport xizmatlari ko‘rsatish, shuningdek, jo‘nab ketish uchun ularni aeroportgacha olib borishni tashkil etish.
· Delegatsiya tashrifi kunlarida xizmat ko‘rsatish to‘liq ish kuni davomida amalga oshiriladi va dasturga muvofiq barcha tadbirlarga transport bilan hamrohlik qilishni o‘z ichiga oladi.
· To‘lov shartlari: mablag‘lar Ijrochining hisob raqamiga o‘tkaziladi. Texnik hujjatlar muvaffaqiyatli tekshirilgandan so‘ng 30 foiz oldindan to‘lov amalga oshiriladi, xizmatlar yakunlangandan so‘ng qolgan 70 foiz bo‘yicha yakuniy hisob-kitob qilinadi.


Ishtirok etish istagini bildirgan kompaniyalar quyidagi manzilga 
tijorat takliflarni yuborishingiz so‘raladi:
info@miit.uz / m.azamov@miit.uz 
+998 71 238 50 00
